《与诸友东郭草亭看牡丹二首 其一》
明代·吴宽

曾是平章宅里花，赏时还在故侯家。帝乡况有此亭古，人世但知今日嘉。

吟兴待生沧海月，醉颜惊见赤城霞。风流前辈凋零尽，欲觅遗踪事已赊。

作者简介：（1435—1504）明苏州府长洲人，字原博，号匏庵。为诸生时，即有声望，遍读《左传》、《史记》、《汉书》及唐宋大家之文。成化八年会试、廷试皆第一，授修撰。侍孝宗东宫，进讲闲雅详明。孝宗即位，迁左庶子，预修《宪宗实录》，进少詹事兼侍读学士。丁忧后，入东阁，专典诰敕。进礼部尚书。卒谥文定。宽行履高洁，不为激矫，而自守以正。其诗深厚郁，自成一家。兼工书法。有《匏庵集》。